

Osnovna šola Stična

Podružnična šola Zagradec

KORONAVIRUS (COVID-19)

SEMINARSKA NALOGA

Avtorica: Nina Jernejčič

Razred: 9. Z

Mentorici: Ana Šimac

Suzana Klopčič

Predmet: biokemija (biologija + kemija)

Zagradec, 10. 4. 2020

***UVOD***

V seminarski nalogi bom pisala o trenutno zelo aktualni temi, to je koronavirus. V raziskovanje sta me spodbudili učiteljici za biologijo in kemijo, teme pa sem se zelo razveselila, saj me zanima vse v zvezi z medicino, moja želja pa je tudi študij medicine oziroma študij, ki je povezan z zdravstvom. V seminarski nalogi sem opisala sestavo virusa, okužbo, potek in zdravljenje bolezni, dodala pa sem še nekaj o poimenovanju. Na koncu sem naredila še raziskavo o življenju ljudi v času epidemije koronavirusa.

***KAKO SE JE SPLOH ZAČELO?***

V Vuhanu na Kitajskem so decembra 2019 zaznali več primerov obolelih ljudi s pljučnico. Pri vseh bolnikih so izključili številne običajne povzročitelje pljučnice in potrdili okužbo z novim koronavirusom. Nov koronavirus so poimenovali SARS-CoV-2, bolezen, ki jo virus povzroča, pa COVID-19.

***SE KORONAVIRUS IMENUJE COVID-19 ALI SARS-CoV-2***

Novi koronavirus so poimenovali SARS-CoV-2.

COVID-19 je novo poimenovanje za bolezen, ki jo ta virus SARS-Cov-2 povzroči.

***KAJ JE VIRUS?***

Za začetek si poglejmo, kaj sploh virus je. Virus je le kratek RNA v ovoju. RNA pa je kemijsko nukleinska kislina.

V biologiji je virus mikroskopsko majhen patogen (pomeni, da pri gostitelju – torej človeku – povzroči bolezen) element. Lahko se razmnožuje le v živih celicah, saj nima celičnih mehanizmov, potrebnih za lastno razmoževanje.

***KAKO KORONAVIRUS OKUŽI ČLOVEŠKO TELO?***

Koronavirus se na človeško celico veže po principu ključa in ključavnice, za to pa je odgovorna beljakovina S v njegovi ovojnici.

Konec januarja 2020 so znanstveniki dokazali, da se novi koronavirus prav prek beljakovine S veže na molekule ACE2 na površini človeških celic. Ker je veliko receptorjev ACE2 na površini celic v spodnjih delih pljuč, novi koronavirus napade in prizadene prav tkivo teh pljučnih predelov.

***ZNAKI OKUŽBE***

Bolezen se kaže s slabim počutjem, utrujenostjo, nahodom, vročino, kašljem in pri težjih oblikah z občutkom pomanjkanja zraka. Pri približno 80 % ljudi bolezen poteka v lažji obliki, težji potek pa naj bi imelo 20 % okuženih.

***KAKO SE KORONAVIRUS PRENAŠA?***

Virus se med ljudmi prenaša kapljično, to pomeni, da je za okužbo potreben tesnejši stik z bolnikom. Možno je tudi, da se okužimo ob stiku z okuženo površino.

***ZAŠČITA IN PREPREČEVANJE OKUŽB***

* Redno in temeljito umivanje rok oziroma če na voljo nimamo mila in vode, roke razkužimo z razkužilom, ki ima vsaj 60 % alkohola;
* ne dotikamo se obraza (nosu, ust, oči);
* izogibamo se stikov z ljudmi, ki imajo znake okužbe;
* upoštevamo pravilno higieno kašlja (kašljamo v robec ali rokav);
* upoštevamo varnostno razdaljo med ljudmi (1,5 m)
* čim manj se zadržujemo zunaj doma (trgovine, parki ...).

***ZDRAVLJENJE KORONAVIRUSA***

Za novi koronavirus še nimamo zdravila oziroma cepiva, zato virus zdravimo simptomatsko, kar pomeni, da blažimo simptome bolezni.

***RAZISKOVANJE***

Cilj je ugotoviti, kakšno mišljenje imajo Slovenci o koronavirusu.

**Raziskovalno vprašanje**

Kakšno mišljenje imajo Slovenci o koronavirusu?

**Hipoteza**

Ljudje so zaradi koronavirusa zaskrbljeni, o posledicah pa nimajo dobrega mnenja.

**Pripomočki**

* Računalnik (za preverjanje anket).

**Delo:**

* Na spletu poiščeš raziskave;
* pregledaš podatke;
* podatke analiziraš;
* analizirane podatke zapišeš;
* potrdiš ali zavržeš hipotezo.

**Rezultati**

V anketi je sodelovalo 6.839 Slovencev.

* 81,3 % Slovencem koronavirus predstavlja resno grožnjo;
* 92,2 % Slovencev misli, da bo imel koronavirus močan vpliv na gospodarstvo;
* 58,7 % verjame, da bo situacija trajala 1–2 meseca;
* v času samoizolacije 75,7 % Slovencev pogreša osebno druženje s prijatelji in družino.

**Ugotovitve**

Večino Slovencev situacija s koronavirusom skrbi, zdi pa se jim, da bo imela tudi slab vpliv na gospodarstvo. S tem potrjujem svojo hipotezo.

Viri:

<https://www.nijz.si/sl/koronavirus-2019-ncov>

<https://www.nijz.si/sl/koronavirus-sars-cov-2-navodila-za-strokovno-javnost>

<https://www.nijz.si/sl/koronavirus-pogosta-vprasanja-in-odgovori>

<https://sl.wikipedia.org/wiki/Virusi>

<https://www.who.int/emergencies/diseases/novel-coronavirus-2019>

<https://blog.artur.com/wp-content/uploads/2020/03/Vpliv-koronavirusa-na-zivljenje-slovencev.pdf?utm_medium=email&utm_source=newsletter_247&utm_campaign=newsletter-coronareport>